Բաժնի մագիստրատուրա առաջին կուրսի ուսանողներն իրենց ելույթներում ներկայացրել են հայ կրոնական և մշակութային կազմակերպության՝ Մխիթարյան միաբանության հիմնադրման և եկեղեցու ու վանքի շինարարության պատմությունը, Միաբանության կից գործող վարժարանների դերակատարությունը, աբբահայրերի գործունեությունը, Միաբանությունում ստեղծված կրոնական-կաթոլիկական, պատմական, պատմա-աշխարհագրական, լեզվաբանական, բառարանագիտական, գրական-գեղարվեստական, բնագիտական և տնտեսագիտական աշխատություններն ու դրանց նշանակությունը հայագիտության ինչպես պատմական, այնպես էլ արդի ուսումնասիրության համատեքստում: Անդրադարձ է կատարվել նաև Մխիթարյան միաբանության կողմից հրատարակվող տետրակներին ու տարեգրքերին, պարբերականներին, ամսագրերին ու շաբաթաթերթին, որոնք իրենցից մշակութային մեծ ժառանգություն են ներկայացնում: